Ivoniškio dvaras

Ivoniškio dvaras (arba Gudelių dvaras) – dvaras Gudeliuose, Marijampolės rajone, prie Ivoniškio ežero.

Istorija
XIX a. viduryje dvaras priklausė Tiškevičiams, vėliau - Sefteliams, kurie dvarą pardavė 1938 m. Apie 1908 m. dvarą valdė žydas Blankšteinas.

Tarpukario metais dvaro rūmai dar buvo gerai išsilaikę. 1944 m. juose įsikūrė Gudelių progimnazija, 1950 m. – septynmetė, kuri 1953 m. buvo pertvarkyta į vidurinę mokyklą ir veikė iki 1965 m., kai mokyklai pastatytas naujas pastatas.

1968 m. dvaro rūmai nugriauti (jo vietoje įkurtas stadionas), o ūkiniuose pastatuose įsikūrė kolūkio "Raudonoji aušra" (vėliau - "Tiesa") kontora, išliko kai kurie autentiški langų rėmai ir langinės. Taip pat išlikę liepų alėjos fragmentai. Kūdra iškasta jau tarybiniu laikotarpiu.

Nuorodos

 Ivoniškio dvaras, Marijampolės r. (miestai.net)
 Ivoniškio (Gudelių) dvaro sodybos ir jos prieigų kompleksinio sutvarkymo koncepcija 
 
 Ivoniškio (Gudelių) dvaro sodybos fotofiksacija (Lietuvos dvarų duomenų bazė) 
 Ivoniškio (Gudelių) buv. dvaro sodybos fragmentai (Kultūros vertybių registras)
 Ivoniškio dvaras (I). Priežasties pradžia

Gudeliai
Marijampolės savivaldybės dvarai